Diari Oficial de la Generalitat Valenciana


Sumari del DOGV 8064, del 16-06-2017 (2017/4487)

Informe ambiental i territorial estratègic de la modificació puntual número 34 del Pla general d'ordenació urbana (P11/2016).
-----------------------------------------------------------------------------------------------------------------------------

### Dades del document

Número de DOGV
:   8064

Data del DOGV
:   16-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4487


Data del document
:   11-05-2017

Organisme emissor
:   Ajuntament de Pilar de la Horadada

Tipus de document
:   Anunci

Descriptors 

:   * Pilar de la Horadada
    * pla d'urbanisme
    * administració local

Informe ambiental i territorial estratègic de la modificació puntual número 34 del Pla general d'ordenació urbana (P11/2016). [2017/4487]  
La Junta de Govern Local de l'Ajuntament de Pilar de la Horadada, en sessió celebrada el dia 8 de maig de 2017, ha adoptat l'acord següent:  
  
«Catorzé. Altres assumptes.  
1. Emissió informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 34 del PGOU de Pilar de la Horadada.  
  
Vist l'informe tècnic de data 3 de maig de 2017, que textualment diu:  
«La Junta de Govern Local d'aquest ajuntament, òrgan ambiental en el procediment de referència, en sessió de data 31 de gener de 2017 va adoptar l'acord d'admetre a tràmit la sol·licitud d'avaluació ambiental i territorial de la modificació puntual número 34 del Pla general d'ordenació urbana de Pilar de la Horadada.  
I. Documentació presentada  
La documentació està integrada per document inicial estratègic, modificació puntual número 34 del Pla general d'ordenació urbana de Pilar de la Horadada i informe sobre la innecessarietat per a aquesta modificació del document d'estudi d'integració paisatgística, amb el contingut indicat en els apartats 1 i 2 de l'article 50 de la Llei 5/2014 d'ordenació del territori, urbanisme i paisatge, de la Comunitat Valenciana (LOTUP).  
II. Planejament vigent  
El planejament general vigent en el municipi de Pilar de la Horadada és el Pla general d'ordenació urbana, aprovat definitivament per la Comissió Territorial d'Urbanisme el dia 3 de febrer de 2000, publicat en el Butlletí Oficial de la Província (BOP) núm. 73 de 28 de març de 2000 i en el Diari Oficial de la Generalitat Valenciana (DOGV) núm. 3772 de 15 de juny de 2000. Aquest planejament es va sotmetre a avaluació ambiental, expedient 179-1999-AIA, amb declaració positiva de data 16 de juliol de 1999.  
III. Objecte, descripció/característiques del pla i justificació  
Objecte: la modificació proposada, que és la número 34 del Pla general d'ordenació urbana de Pilar de la Horadada, té com a objecte facilitar l'edificació en solars de menor dimensió que els que es poden edificar en les condicions actuals, complint la superfície de parcel·la mínima de 100 metres quadrats i, en tot cas, les condicions d'habitabilitat vigents, tot això a fi a dinamitzar l'activitat edificatòria i de renovació edilícia en el centre històric tradicional, amb la consegüent millora de les condicions de vida dels ciutadans i de l'estètica urbana de la ciutat.  
La present modificació es conceptua com un instrument normatiu que té com a objecte modificar la redacció del text de les normes urbanístiques de PGOU, en concret del punt 4 de l'article 133 amb la finalitat de fixar parcel·la mínima edificable en la zona del nucli històric, al no determinar en la redacció actual superfície de parcel·la mínima, no podent segregar-se parcel·les.  
La proposta afecta les normes urbanístiques vigents i que s'integren com a part del Pla general d'ordenació urbana de Pilar de la Horadada, concretament al seu article 133. En ell s'incorpora una nova redacció de l'apartat, núm. 4, on es defineix el concepte de Parcel·la mínima i la condicions d'aplicació. Així, el nou apartat dirà el següent:  
  
Art. 133.   
Condicions d'ús i edificació. Zona nucli històric tradicional. (Clau 11) .  
S'apliquen totes les disposicions sobre regulació dels usos, l'edificació i la urbanització que es referisquen al tipus d'ordenació segons alineació a vial i a zona 21, amb les singularitats següents:   
  
1. Alineacions. Les alineacions a què ha d'ajustar-se l'edificació són les determinades gràficament en plans.   
2. Altura de l'edificació. El nombre de plantes edificables serà la determinada en plans per a cada parcel·la o illa.   
3. Tipus d'ordenació. El tipus d'ordenació és el d'alineació a vial o entre mitgeres.  
4. Parcel·la mínima. Serà la que tinga una extensió mínima de 100 m2, llevat que les parcel·les limítrofs ja estiguen edificades, i en aquest cas la superfície mínima serà aquella que permeta l'edificació d'almenys una vivenda d'acord amb les condicions d'habitabilitat i disseny vigents a la Comunitat Valenciana.  
5. Profunditat edificable. Serà la grafiada en plans o, si no n'hi ha, no podrà superar 16 m.  
6. Pati d'illa. El pati posterior de la parcel·la, si és el cas, podrà ocupar-se en planta baixa per edificació d'ús auxiliar fins a un màxim del 30% de la superfície de tal pati. La resta quedarà lliure d'edificació.   
  
7. Usos. Els permesos per a la zona 21.   
8. Condicions estètiques. Els projectes tècnics que es presenten hauran de justificar els colors i materials utilitzats, en funció de l'entorn de l'obra.  
Com es pot observar, la modificació naix de la voluntat política municipal de donar resposta a les necessitats socials i econòmiques en el terme municipal i, per tant, s'adequa l'ordenació detallada del Pla general d'ordenació urbana de Pilar de la Horadada segons les directrius indicades a fi de dur a terme aquesta voluntat i donar solució urbanística a les necessitats plantejades.  
Aquesta modificació no comporta canvis en la planimetria del Pla general.   
IV. Consultes realitzades  
D'acord amb el que preceptua l'article 51.1 de la Llei 5/2014, de 25 de juliol, D'ordenació del territori, urbanisme i paisatge, de la Comunitat Valenciana, la documentació aportada afecta exclusivament les qüestions de planejament que queden informades pel Departament d'Urbanisme en el curs d'aquest informe, entenent-se que no cal un altre règim de consultes.  
V. Identificació i valoració dels possibles efectes sobre el medi ambient  
Consultat el visor cartogràfic de la Comunitat Valenciana, s'observa que l'àmbit de la modificació no està afectat per risc d'inundabilidad segons PATRICOVA. Tampoc queda inclòs en cap espai natural protegit o espais de la Xarxa Natura 2000.  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, una vegada realitzades les consultes a què es refereixen els articles 48.d i 51.1 de la LOTUP.  
Com s'ha indicat, transcorregut àmpliament el termini establit en l'article 51.1 de la LOTUP perquè siguen emeses les respostes a les consultes efectuades, es considera procedent continuar amb la tramitació de l'expedient.  
VI. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions dels plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
VII. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta, que la modificació puntual número 34 del Pla general d'ordenació urbana de Pilar de la Horadada no influeix en altres plans o programes; no te incidència en el model territorial vigent en el municipi ni produeix increment en el consum de recursos; no suposa afecció sobre elements del patrimoni natural i cultural i vistos els antecedents en relació a les consultes efectuades, es pot concloure que el procediment d'avaluació ambiental simplificada és prou per a determinar que la proposta de la modificació puntual número 34 del Pla general d'ordenació urbana de Pilar de la Horadada no presenta efectes significatius sobre el medi ambient.  
  
És per això que l'òrgan ambiental pot procedir a:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 34 del Pla general d'ordenació urbana de Pilar de la Horadada, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació puntual número 34 del Pla general d'ordenació urbana de Pilar de la Horadada d'acord amb la seua normativa sectorial, sempre que s'ajuste a allò que s'ha descrit en la documentació presentada, així com al que estableix la legislació vigent i en els informes emesos respecte d'això.  
  
Segon. Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del Pla en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Tercer. Publicar el present acord en el Diari Oficial de la Generalitat Valenciana.  
Quart. Notificar el present acord a tots els interessats.  
Cinqué. Comunicar el present acord a l'Àrea d'Urbanisme d'aquest ajuntament per a la continuació del procediment d'aprovació de la modificació puntual número 34 del Pla general d'ordenació urbana de Pilar de la Horadada, conforme al procediment simplificat establit en l'article 57 de la LOTUP.  
Vista la proposta de l'alcalde president, Ignacio Ramos García, de data 3 de maig de 2017.  
Els assistents, per unanimitat, acorden:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 34 del Pla general d'ordenació urbana de Pilar de la Horadada, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació puntual número 34 del Pla general d'ordenació urbana de Pilar de la Horadada d'acord amb la seua normativa sectorial, sempre que s'ajuste a allò que s'ha descrit en la documentació presentada, així com al que estableix la legislació vigent i en els informes emesos respecte d'això.  
  
  
Segon. Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació del Pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Tercer. Publicar el present acord en el Diari Oficial de la Generalitat Valenciana.  
  
Quart. Notificar el present acord a tots els interessats.  
  
Cinqué. Comunicar el present acord a l'Àrea d'Urbanisme d'aquest ajuntament per a la continuació del procediment d'aprovació de la modificació puntual número 34 del Pla general d'ordenació urbana de Pilar de la Horadada, conforme al procediment simplificat establit en l'article 57 de la LOTUP.  
  
Pilar de la Horadada, 11 de maig de 2017.- L'alcalde president: Ignacio Ramos García.